opendir(3)

NUME
opendir, fdopendir - deschide un director

BIBLIOTECA
Biblioteca C standard (libc, -lc)

SINOPSIS
#include <sys/types.h>
#include <dirent.h>

DIR *opendir(const char *name);
DIR *fdopendir(int fd);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

fdopendir():
    Începând cu glibc 2.10
        _POSIX_C_SOURCE >= 200809L
    Înainte de glibc 2.10:
        _GNU_SOURCE

DESCRIERE
Funcția opendir() deschide un flux de directoare corespunzător directorului name și returnează un indicator la fluxul de directoare. Fluxul este poziționat la prima intrare din director.

Funcția fdopendir() este similară cu opendir(), dar returnează un flux de directoare pentru directorul la care face referire descriptorul de fișier deschis fd. După un apel reușit la fdopendir(), fd este utilizat în mod intern de către implementare și nu ar trebui să fie utilizat în alt mod de către aplicație.

VALOAREA RETURNATĂ
Funcțiile opendir() și fdopendir() returnează un indicator la fluxul de directoare. În caz de eroare, se returnează NULL, iar errno este configurată pentru a indica eroarea.

ERORI-IEȘIRE

EACCES
    Permisiune refuzată.

EBADF
    fd nu este un descriptor de fișier valid deschis pentru citire.

EMFILE
    Limita per proces a numărului de descriptori de fișiere deschise a fost atinsă.

ENAMETOOLONG
    nume era prea lung.

ENFILE
    Limita la nivel de sistem a numărului total de fișiere deschise a fost atinsă.

ENOENT
    Directorul nu există sau name este un șir gol.

ENOMEM
    Memorie insuficientă pentru a finaliza operația.

ENOTDIR
    name nu este un director.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
opendir(), fdopendir() | Siguranța firelor | MT-Safe

STANDARDE
POSIX.1-2008.

STANDARDE

opendir()
    SVr4, 4.3BSD, POSIX.1-2001.

fdopendir()
    POSIX.1-2008. glibc 2.4.

NOTE
Intrările de nume de fișier pot fi citite dintr-un flux de directoare folosind readdir(3).

Descriptorul de fișier care stă la baza fluxului de directoare poate fi obținut utilizând dirfd(3).

Funcția opendir() stabilește fanionul de închidere la executare, „close-on-exec”, pentru descriptorul de fișier care stă la baza DIR *. Funcția fdopendir() lasă neschimbată configurarea fanionului „close-on-exec” pentru descriptorul de fișier fd. POSIX.1-200x nu precizează dacă un apel reușit la fdopendir() va stabili fanionul „close-on-exec” pentru descriptorul de fișier fd.

CONSULTAȚI ȘI
open(2), closedir(3), dirfd(3), readdir(3), rewinddir(3), scandir(3), seekdir(3), telldir(3)

TRADUCERE
Traducerea în limba română a acestui manual a fost făcută de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă NICIO RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.